Avaruussankarien legioona

**Avaruussankarien legioona** eli **Superlegioona** (engl. *Legion of Super-Heroes*) on  sarjakuvia julkaisevan DC Comicsin supersankariryhmä. Ryhmän luojina olivat Otto Binder ja piirtäjä Al Plastino. Superlegioona esiintyi ensimmäisen kerran vuonna 1958 *Adventure Comics* -sarjakuvalehden numerossa 247. Suomeksi alkuperäisiä tarinoita julkaistiin Kirjamono Oy:n kustantamassa Teräsmiehen poika -lehdessä vuosina 1961-1968, sekä Teräspoika-lehdessä vuonna 1969.

Superlegioonan tarinat sijoittuvat 3000-luvulle ja se on tunnettu ryhmänä, jossa on suuri määrä sankareita. Teräspoika oli usein ryhmän ns. johtaja 50-luvun sarjakuvissa. Kolme teini-ikäistä sankaria (Salamapoika, Saturnustyttö ja Kosminen poika  2900-luvulta kutsuivat itseään Superlegioonaksi, jotka saivat inspiraatiota Teräspojasta ja he myös halusivat saada hänet ryhmän jäseneksi. Sankarit matkasivat ajassa taaksepäin hakeakseen sankarin heidän aikaansa ja tehdäkseen Teräspojalle testejä. Hyvin suoriutuneiden testien myötä he palkitsivat Teräspojan ottamalla hänet Superlegioonan jäseneksi ja lähettämällä hänet takaisin omaan aikaansa.

Superlegioona on käynyt läpi kaksi suurta uudelleenkäynnistystä sen ajon aikana. Alkuperäinen versio korvattiin uudella uudelleenkäynnistetyllä versiolla "Zero Hour" -jutun tapahtumien jälkeen vuonna 1994, ja toinen uudelleenkäynnistetty tiimi esiteltiin vuonna 2004. Tiimin neljäs versio, joka oli lähes identtinen alkuperäisen version kanssa, esiteltiin vuonna 2007. Vuonna 2019 DC julkisti uuden sarjan, jonka on kirjoittanut Brian Michael Bendis ja piirtänyt Ryan Sook. Sarja päättyi tammikuussa 2021 12 numeron jälkeen.

Crossover-tarinassa *Doomsday Clock* Tohtori Manhattanin kokeilujen seurauksena hän pyyhki pois koko Avaruussankareiden legioonan olemassaolon. Myöhemmin kun hän kumosi tekonsa tämä palautti myös legioonan olemassaolon.

Superlegioonasta on tehty myös animaatiosarja televisiolle: Yhdysvaltojen entisellä kaapelikanavalla Kids' WB:llä esitettiin Warner Brosin tuottamaa *[[Legion of Super Heroes]]* -sarjaa vuosien 2006–2008 aikana. 

## Ryhmän jäsenet

Superlegioonalla on ollut useita eri kokoonpanoja.

### Superlegioonan perustajat (1958)

* Salamapoika
* Saturnustyttö
* Kosminen poika

### Superlegioona (1958–1973)

* Teräspoika
* Kolmoistyttö
* Aavetyttö
* Kameleonttipoika
* Jättipoika
* Näkymätön poika
* Tähtipoika
* Brainiac 5
* Terästyttö
* Aurinkopoika
* Ultrapoika
* Kutistuva Violet
* Mon-El
* Pomppupoika
* Aineensyöjäpoika
* Elementtipoika
* Salamapoika
* Unityttö
* Rautapoika
* Karatepoika
* Prinsessa Projectra
* Varjotyttö
* Kemikaalikuningas
* Timber Wolf

### Superlegioona (1973–1985)

* Villituli
* Tyroc
* Dawnstar
* Näkymätönpoika II
* Valkoinen noita
* Magneettipoika
* Polaaripoika
* Quislet
* Tellus

### Nykyinen Superlegioona (2005–)

* Kosminen poika
* Salamapoika
* Atomityttö
* Brainiac 5
* Kameleontti
* Unityttö
* Elementtipoika
* Karatepoika
* Valotyttö
* Jättipoika
* Aavetyttö
* Prinsessa Projectra
* Varjotyttö
* Tähtipoika
* Aurinkopoika
* Kolmoistyttö
* Ultrapoika
* Näkymätön poika
* Timber Wolf
* Terästyttö
* Unipoika

## Muissa medioissa

### Animaatio
*Ryhmä teki ensiesiintymisensä vuonna 1998 *[[Teräsmies (animaatiosarja)|Teräsmiehen]]* animaatiosarjan jaksossa "New Kids in Town", jossa Kosminen poika, Kameleonttipoika ja Saturnustyttö matkasivat ajassa taaksepäin estääkseen Brainiacin aikeet tuhota vielä nuoren Teräsmiehen. Jaksossa esiintyi myös muita legioonalaisia, kuten Brainiac 5, Aavetyttö, Kolmoistyttö, Salamapoika ja Pomppupoika. Hahmojen ääninä olivat Jason Priestley, joka toimi Kameleonttipojan äänenä, Melissa Joan Hart puolestaan toimi Saturnustytön ja Chad Lowe Kosmisen pojan äänenä.

*Vuonna 2006 legioona teki vierasesiintymisen *[[Justice League Unlimited]]*in jaksossa "Far From Home", jossa tällä kertaa päähahmoina esiintyivät Pomppupoika ja Brainiac 5. Nyt Teräsmiehen sijasta Terästyttö vietiin tulevaisuuteen yhdessä Vihreän Lyhdyn ja Vihreän Nuolen kanssa auttamaan legioonaa taistelemaan Kohtalokasta viisikkoa vastaan. Taustalla mykkärooleissa esiintyivät Blok, Kameleonttipoika, Jättipoika, Kosminen poika, Salamapoika, Aavetyttö, Saturnustyttö, Varjotyttö, Timber Wolf, Ultrapoika ja Wildfire. Googy Gress toimi jaksossa Pommpupojan äänenä ja Matt Czuchry Braniac 5:n äänenä.

*Vuoden 2006 syksyllä Kids' WB esitteli Avaruussankarien legioonan ensimmäisen oman televisiosarjan *[[Legion of Super Heroes]]*. Se aloitti jaksonsa legioonan värvätessä vielä nuoren ja kokemattoman Clark Kentin taistelemaan pahuutta vastaan 3000-luvulle. Ryhmä koostui muutamista jäsenistä; Brainiac 5, Pomppupoika, Salamapoika, Aavetyttö, Saturnustyttö, Kolmoistyttö ja Timber Wolf. Lisäksi sarjan ensimmäisen kauden loppupuolella mukana seikkailivat Kosminen poika, Jättipoika, Rautapoika ja Aineensyöjäpoika. Sarjan toinen tuotantokausi puolestaan sijoittui pari vuotta tulevaisuuteen hahmojen ollessa nyt hivenen vanhempia. Myös Legioona tällä kertaa värväsi hivenen vanhemman kokeneemman Teräsmiehen. Myös Kameleonttipoika liittyi ryhmän pääjäseneksi, sekä tulevaisuudesta apuun haettu Teräsmies X, joka on alkuperäisen sankarin klooni 4000-luvulta. Hänen tarkoituksenaan oli auttaa legioonaa päihittämään Imperiex.

*Avaruussankareiden legioonan jäsenet Saturnustyttö, Aavetyttö ja Kameleonttipoika esiintyivät *[[Young Justice (animaatiosarja)|Young Justice]]* animaatiosarjassa, jossa heitä ääninäyttelivät Kari Wahlgren ja Dee Bradley Baker.

*Avaruussankareiden legioona esiintyi animaatioelokuvassa *[[JLA Adventures: Trapped in Time]]*, jossa Karate kid ja Dawnstar matkaavat ajassa taaksepäin auttaakseen Oikeuden Puolustajia kukistamaan Lex Luthorin ja Time Trapperin, jotka ovat muuttaneet aikaa.

*Avaruussankareiden legioona esiintyi animaatioelokuvassa *[[Lego DC Comics Super Heroes: Justice League – Cosmic Clash]]*, jossa Brainiac onnistuu pyyhkimään historiasta legioonan olemassaolon jättäen Kosmisen pojan, Saturnustytön ja Salamapojan ainoaiksi selviytyjiksi, jotka muodostivat vastarintaliikkeen vastustamaan Brainiacia.

*Vuonna 2019 Avaruussankareiden legioona esiintyi animaatioelokuvassa *[[Justice League vs. the Fatal Five]]*, jossa Kosminen poika matkustaa menneisyyteen auttamaan Oikeuden Puolustajia kukistamaan Fatal Fiven eli Kohtalokkaan viisikon.

*Vuonna 2023 ilmestyi animaatioelokuva *[[Legion of Super-Heroes]]*, joka perustuu Avaruussankareiden legioonaan. Elokuvassa Batman ja Teräsmies lähettävät Terästytön tulevaisuuteen, jossa hän harjoittelee legioonan kanssa hioakseen voimiaan. Myöhemmin hänestä tulee Avaruussankareiden legioonan jäsen. 

### Televisio
*Legioonan jäsenistä Saturnustyttö, Kosminen poika ja Salamapoika vierailivat *[[Smallville]]*n kahdeksannella tuotantokaudella jaksossa "Legion" vuonna 2009.
*Avaruussankareiden legioona esiintyi *[[Supergirl]]* televisiosarjan kolmannella, neljännellä ja viidennellä kaudella.

## Videopeleissä
*Avaruussankareiden legioona esiintyi *[[DC Universe Online]]* -pelissä. 
*Avaruussankareiden legioona esiintyi *[[Injustice 2]]* -pelissä Brainiacin ja Teräsmiehen lopetuksissa.
*Useita Avaruussankareiden legioonan hahmoja esiintyivät ladattavina bonushahmoina *[[Scribblenauts Unmasked: A DC Comics Adventure]]* -pelissä.

## Nimitys Suomessa
*Legion of Super-Heroes on suomennettu muun muassa nimillä Terässankareiden Legioona, Teräslegioona, Superlegioona, Avaruussankarien legioona ja Avaruussankarit.

## Lähteet